四明山，又謳句余山，是吳越东北部个一座山脉，为天台山向北延伸个支脉，北接宁绍平原，跨余姚市、宁波市海曙区、奉化区、嵊州市、绍兴市上虞区、新昌市等县市，山脉整体呈南西-北东走向，为曹娥江搭甬江水系个发源地搭分水岭。宁波旧称四明，因有四明山。南明遗民志士於此抗清。四明山主体高度多勒600至800米间，东北部余脉多勒100-200米间，主峰金钟山勒拉嵊州境内，海拔1018米。四明山区主要景点包括四明山国家森林公园、雪窦山、四明湖、丹山赤水、四明山竹海森林公园咾啥。